29/11/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 22 de novembro de 2022, da Xefatura territorial da Coruña, de autorizacións administrativas previa e de construción e a DUP, en concreto, dunha instalación de distribución eléctrica en Laracha (expediente IN407A 2022/71-1)

Expediente: IN407A 2022/71-1. Solicitante: Hidroeléctrica de Laracha, SL. Denominación: LMTS CT A Viña-Golmar e enlace coa RBT. Termo municipal: A Laracha. Primeiro. O 07/03/2022, Hidroeléctrica de Laracha, SL solicitou a esta xefatura territorial o outorgamento das autorizacións administrativas previa e de construción e a declaración de utilidade pública, en concreto, das instalacións do proxecto de execución denominado LMTS CT A Viña-Golmar e enlace coa RBT, coa finalidade de corrixir as caídas de tensión existentes na RBT no lugar de A Viña, termo municipal da Laracha, que se están a producir polo aumento da potencia punta de demanda, proxectándose a tal fin a instalación dun novo centro de transformación (CT) prefabricado de 50 kVA de potencia, dunha liña de media tensión soterrada que o alimentará conectándose ao CT Golmar Gasolinera (expediente IN407A 2022/54-1) e dunha nova saída de baixa tensión soterrada dende o centro de transformación proxectado que enlazará coa rede de baixa tensión existente nos pasos soterrados-aéreos (PS/A) a instalar nos novos apoios de formigón que substituirán aos actuais respectando o seu emprazamento e que implicará a desmontaxe do treito aéreo comprendido entre os ditos apoios e a reposición dunha acometida a unha vivenda. Segundo. O promotor achegou xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado LMTS CT A Viña-Golmar e enlace coa RBT, subscrito o 17/02/2022 por Cristhian Andres Ascuy Zete, enxeñeiro técnico industrial, especialidade Electricidade (colexiado nº 2.608, do COETI de A Coruña), con visado nº 481/22-CO de data 21/02/2022 do dito órgano colexial. - Declaración responsable asinada o 03/02/2022 polo técnico proxectista, conforme á Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía (DOG nº 229, do 30/11/2012) na que manifesta que o proxecto cumpre coa normativa que lle é de aplicación nos termos establecidos no apartado 1. b) do artigo 53 da Lei 24/2013, do 26 de decembro, do Sector Eléctrico (BOE nº 310, do 27/12/2013) e na Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). Terceiro. A solicitude de Hidroeléctrica de Laracha, SL inclúe unha relación concreta e individualizada dos bens e/ou dereitos que o solicitante considera de necesaria expropiación segundo o establecido no artigo 55 da Lei 24/2013, do 26 de decembro, do Sector Eléctrico. Cuarto. A solicitude de Hidroeléctrica de Laracha, SL someteuse ao trámite de información pública por Acordo do 05/08/2022 desta xefatura territorial, que foi publi­cado nos seguintes medios: - DOG nº 161, do 25/08/2022. - BOP nº 152, do 11/08/2022. - Xornal La Voz de Galicia, do 04/08/2022. - Taboleiro de anuncios do Concello de A Laracha, segundo certificación emitida o 21/10/2022 pola Secretaria do Concello da Laracha. Quinto. Dentro do prazo consignado no trámite de información pública, o Ilustre Colexio Oficial de Enxeñeiros Industriais de Galicia (ICOIIG) presentou o 06/10/2022 alegacións ao proxecto por considerar que a denominación do técnico proxectista como “enxeñeiro técnico industrial” sen indicación expresa da especialidade que lle confire a competencia para a redacción do proxecto LMTS CT A Viña-Golmar e enlace coa RBT é incompleta. Fundamenta a súa alegación referíndose á doutrina establecida polo Tribunal Supremo respecto da valoración que a Administración debe facer non só da idoneidade do proxecto senón da capacidade profesional do técnico que o redacta, subliñando que as atribucións profesionais dos enxeñeiros técnicos industriais, distintas das dos enxeñeiros industriais, réxense polo principio de especialidade técnica e na sentenza ditada o 08/07/2022 polo Xulgado do Contencioso-Administrativo nº 4 da Coruña dentro do procedemento ordinario 81/2021 do Ilustre Colexio Oficial de Enxeñeiros Industriais de Galicia contra Ayuntamiento de Arteixo, Peteiro Motor, SL e Asociación Provincial de Estaciones de Servicio de A Coruña, incorporada ao presente expediente polo alegante o 08/11/2022 en resposta a un requirimento desta xefatura territorial, na que se determina que cando non consta acreditada a especialidade do enxeñeiro técnico industrial que redactou e asinou o proxecto, iso (.) é un óbice importante para apreciar favorablemente a competencia do mesmo, xa que hai especialidades afastadas do tipo de instalación á que se refire o proxecto (.), engadindo que a carga da proba corresponde a quen afirma a competencia dese técnico redactor. Remata o ICOIIG a súa alegación solicitando que non se admita ou, no seu caso, sexa denegada a petición de autorización administrativa previa, de construción e a declaración de utilidade pública, en concreto, dunha instalación eléctrica no Concello da Laracha (expediente IN407A 2022/71-1) ao non estar xustificada a competencia do técnico redactor do proxecto. Desta alegación deuse traslado a Hidroeléctrica de Laracha, SL para que manifestase o que estimase oportuno e, a maiores, requiríuselle a acreditación da especialidade do enxeñeiro técnico industrial que asina o proxecto técnico que acompaña a súa solicitude de autorización das instalacións eléctricas presentada o 07/03/2022. Hidroeléctrica de Laracha, SL respondeu ao anterior nos seguintes termos: - O 28/10/2022 presentou un escrito en resposta á alegación plantexada polo ICOIIG no que manifesta que (.) el proyecto objeto del presente expediente, así como el resto de proyectos sometidos a autorización por esta Distribuidora ante esa Jefatura Territorial, están firmados por técnico con las competencias y atribuciones suficientes, de acuerdo con la Ley que regula las Atribuciones Profesionales de los Ingenieros Técnicos Industriales, y visados por el Colegio Oficial de Ingenieros Técnicos Industriales de A Coruña, lo que acredita dicha habilitación profesional. Engade que (.) entiende esta distribuidora que no es éste el ámbito en el que deban resolverse las cuestiones planteadas por el Ilustre Colegio Oficial de Ingenieros Industriales de Galicia. - Con data 07/11/2022, Hidroeléctrica de Laracha, SL achegou en formato pdf escaneado o título emitido pola Universidade da Coruña o 27/02/2006, do enxeñeiro técnico industrial que subscribiu o proxecto técnico que acompaña a solicitude de autorización deste expediente. O citado título indica que Juan Jesús Arijón Lafuente é Enxeñeiro Técnico Industrial coa especialidade de Electricidade. Sexto. O Colexio Oficial de Enxeñeiros Técnicos Industriais da Coruña (COETICOR) incorporouse ao trámite da alegación en cuestión o 27/10/2022 mediante da presentación dun escrito no que manifesta, en síntese, o seguinte:  (.) Ante las alegaciones presentadas en esta Jefatura se anexa certificado 45/2022 firmado por el Secretario del Colegio Oficial de Ingenieros Técnicos Industriales de A Coruña, José Manuel Seijo Casal.  No dito certificado dise, literalmente: - Que D. Cristhian Andres Ascuy Zete, con DNI XXXXXXXXX; titulado por la Universidad de A Coruña - Ingeniero Técnico Industrial, especialidad Electricidad, es Ingeniero Técnico Industrial Colegiado nº 2.608 de esta Corporación. - Que, en base a su titulación profesional definida de Ingeniero Técnico Industrial, este Colegio Profesional en fecha 21 de febrero de 2022, otorgó Visado con número de registro 481/22-CO a Proyecto de LMTS, CT A Viña-Golmar e enlace coa RBT, ubicada en A Laracha (A Coruña), cuyo promotor es Hidroeléctrica de Laracha, SL, suscrito por el citado Ingeniero Técnico Industrial, al amparo de la Ley que regula sus atribuciones profesionales. Remata o COETICOR o seu escrito solicitando que se admita a trámite a documentación presentada polo Sr. Arijón, con respecto ao proxecto de LMTS, CT A Viña-Golmar e enlace coa RBT, con número visado en COETICOR 481/22-CO e se proceda a comunicar a presente actuación administrativa ao Colexio de Enxeñeiros Técnicos Industriais da Coruña, con sede en Rúa Sinfónica de Galicia nº 8, posto que a presente actuación transcende a unha cuestión de competencia profesional de interese xeral. Sétimo. De acordo co establecido nos artigos 127, 131 e 146 do Real decreto 1955/2000, do 1 de decembro, solicitouse ás distintas administracións, organismos, empresas de servizo público ou de servizos de interese xeral afectadas que emitiran informe ou, de ser o caso, establecesen o condicionado técnico que estimasen pertinente sobre a proposta técnica recollida no proxecto de referencia obxecto da solicitude feita por Hidroeléctrica de Laracha, SL, para o que lles foi remitida unha separata do dito proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. Hidroeléctrica de Laracha, SL presentou separatas para os seguintes organismos: Concello de A Laracha, Augas de Galicia, Consellería do Medio Rural (Servizo de Infraestruturas Agrarias) e Deputación Provincial da Coruña. Oitavo. Con data 16/11/2022, os servizos técnicos da xefatura territorial emitiron informe sobre a solicitude feita por Hidroeléctrica de Laracha, SL.1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). - Lei 40/2015, do 1 de outubro, do réxime xurídico do sector público (BOE nº 236, do 02/10/2015). - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Lei do 16 de decembro de 1954, sobre expropiación forzosa (BOE nº 351, do 17/12/1954). - Decreto do 26 de abril de 1957, polo que se aproba o Regulamento da Lei de expro­piación forzosa (BOE nº 160, do 20/06/1957). 3. As características mais significativas das instalacións recollidas no proxecto LMTS CT A Viña-Golmar e enlace coa RBT, obxecto da solicitude de outorgamento das autorizacións administrativas previa e de construción, son:  CT prefabricado de formigón, compacto de manobra interior, de 50 kVA de potencia e relación de transformación 15.000-20.000/400-230 V, cunha configuración de celas 2L+1P con illamento e corte en SF6, dotado de equipamento de telexestión e cadro de baixa tensión con catro (4) saídas.  LMTS a 15/20 kV (tensión de servizo 15 kV), de 810 metros de lonxitude, en condutor tipo RHZ1-2OL 12/20 kV 3(1 x 150 mm2 Al), coa orixe en cela de liña do CT Golmar Gasolinera (expediente IN407A 2022/54-1) e remate no CTC proxectado.  Emprazamento: lugar de A Viña, termo municipal de A Laracha.1. Á vista das alegacións presentadas ao proxecto da instalación eléctrica, da contestación que deu a elas a empresa promotora e do resto da documentación que consta no expediente, queda de manifesto o seguinte: - Nas distintas sentenzas aludidas polo ICOIIG queda claramente establecido que o nivel de titulación do profesional que redacta un proxecto non pode deixarse ao arbitrio de quen solicite unha autorización, como é a distribuidora Hidroeléctrica de Laracha, SL no caso que nos ocupa, nin do Colexio ao que corresponda o técnico autor do proxecto, sendo inseparable o criterio que formule a Administración. - Igualmente, as ditas sentenzas determinan que para a resolución dun expediente administrativo no que se esixa un proxecto técnico, este constitúe un elemento básico do mesmo que, segundo o artigo 93 da Lei de Procedemento Administrativo, debe ser valorado pola Administración, non só en canto refírese á súa idoneidade obxectiva, senón tamén en relación á capacidade profesional de quen o redacte, tendo en conta que só cunha titulación adecuada poderá a Administración asegurar a conformidade do proxecto coas esixencias técnicas que dimanen do obxecto para o que se solicite unha licenza (ou unha autorización administrativa como caso que nos ocupa) e que os enxeñeiros técnicos industriais terían as facultades xenéricas para asinar determinados tipos de proxectos con límites cuantitativos de potencia, tensión e persoal de traballadores que establecía para os Peritos Industriais o Real decreto-lei 37/1977, do 13 de xuño, e as facultades plenas dentro da especialidade de cada un (mecánica, eléctrica, química industrial e téxtil) correspondente á súa diferente titulación, que lles é atribuída pola Lei 12/1986. - Hidroeléctrica de Laracha, SL acreditou a especialidade en Electricidade do enxeñeiro técnico industrial que subscribe o proxecto técnico LMTS CT A Viña-Golmar e enlace coa RBT en base ao que fixo a solicitude de outorgamento das autorizacións administrativas previa e de construción e de declaración de utilidade pública, en concreto. Por todo o exposto, a solicitude realizada polo ICOIIG para que non se admita ou, no seu caso, sexa denegada a petición de autorización administrativa previa, de construción e a declaración de utilidade pública, en concreto, dunha instalación eléctrica no Concello da Laracha (expediente IN407A 2022/71-1), debe ser desestimada.1. Respecto do escrito presentado polo COETICOR, no que solicitan que se admita a trámite a documentación presentada (o certificado mencionado no Feito Sexto da presente resolución) e se lles comunique o que resulte da presente actuación administrativa, cumpre indicar que non solicitan nin din expresamente cal é a pretensión da súa alegación e do certificado achegado. Non obstante, é razoable entender que o obxectivo das súas manifestacións é o de que o certificado asinado polo secretario e decano deste colexio profesional sexa suficiente para acreditar a competencia profesional do enxeñeiro técnico industrial que subscribiu o proxecto técnico das instalacións obxecto deste expediente, tendo en conta os fins evidentes dun Colexio profesional respecto dun dos seus colexiados. Tendo en conta isto e do que se desprende da anterior Consideración Legal e Técnica 4., o visado por si mesmo non pode ser un obstáculo para que a Administración actúe na súa faceta de control e revisión da competencia profesional do autor dun proxecto técnico.2. Respecto do trámite de separatas, consta no expediente o seguinte: - A promotora da instalación, Hidroeléctrica de Laracha, SL manifestou a súa conformidade co informe emitido polo Concello da Laracha. - O 24/10/2022 Hidroeléctrica de Laracha, SL, incorporou ó expediente IN407A 2022/71-1 as autorizacións sectoriais de Augas de Galicia (clave DH. W15.83697), Medio Rural (informes do 05/07/2022 con referencias 2022/1711770_1, 2022/1711770_2 e 2022/1711770_3) e Deputación da Coruña (expediente 2022000012183). - Con data 03/11/2022, recibiuse nesta xefatura un informe do Servizo de Infraestruturas Agrarias da Consellería do Medio Rural no que se indica: (.) non é preciso informar dado que o proxecto non afecta a ningunha zona de concentración parcelaria (.). A promotora aceptou este informe.1. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder a Hidroeléctrica de Laracha, SL as autorizacións administrativas previa e de construción das instalacións recollidas no proxecto LMTS CT A Viña-Golmar e enlace coa RBT no termo municipal de A Laracha, de características anteriormente descritas. Declarar a utilidade pública, en concreto, das anteditas instalacións eléctricas, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. Todo isto, axustarase ás seguintes condicións: - As instalacións que se autorizan terán que realizarse de acordo coas especificacións e planos que figuran no proxecto de execución titulado LMTS CT A Viña-Golmar e enlace coa RBT, asinado por Cristhian Andres Ascuy Zete, enxeñeiro técnico industrial, especialidade Electricidade (colexiado nº 2.608, do COETI de A Coruña), con visado nº 481/22-CO de data 21/02/2022 do dito órgano colexial, e no que figura un orzamento de execución material de 145.257, 47 €. - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo a lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - A presente autorización circunscríbese ás instalacións de tensión maior de 1 kV, de conformidade co artigo 111 do Real decreto 1955/2000, de 1 de decembro. - As instalacións executaranse no prazo dun ano, contado a partires da data de ocupación dos terreos. - En canto aos bens e dereitos afectados por esta instalación eléctrica e adscritos ás distintas Administracións, organismos ou empresas de servizo público ou de servizos de interese xeral, a empresa Hidroeléctrica de Laracha, SL respectará en todo momento os condicionados, informes e/ou autorizacións emitidos por estes. - Para a posta en funcionamento das instalacións, Hidroeléctrica de Laracha, SL solicitará expresamente a esta xefatura territorial a autorización de explotación das mesmas acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a Hidroeléctrica de Laracha, SL esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 22 de novembro de 2022 O xefe territorial Isidoro Martínez Arca